ڤيروس زيكا بالانجليزى: Zika virus هو فيروس جديد تبع عيلة الفيروسات المُصفرة وبيتصنف تبع جِنس الفَيروس المُصفر. الفيروس دة بيتنقل بلسع البعوض الزاعِج زي البعوضة الزاعجة المصرية، اكتشفو الفيروس دة أول مرة في أوغندا سنه 1947م في قُرود الريص بشبكة رصد الحُمى الصفراء الحُرجية، بعدين اكتشفوه في البشر سنه 1952م فى أوغندا وتنزانيا، وسجلو حالات انتشار الفايروس في افريقيا وآسيا والأمريكتين والمحيط الهادى. الفيروس دة بيجيب في الناس مرض خفيف اسمه حُمى زيكا أو مرض زيكا أو مَرض فيروس زيكا وقدرو يحددوه ويتعرفو عليه بين سنه 1950 وسنه 1960 في المناطق المدارية في افريقيا وآسيا، وفي سنه 2014م انتشر الفيروس في الشرق مع المجيط الهادى بعدين لـبولينزيا الفرنسية، بعدين لـجزيرة القيامة، وفي سنه 2015م، انتشر المرض في الـمكسيك وأمريكا الوسطى ومنطقة البحر الكاريبي، وأمريكا الجنوبية، عشان كدة اعتبرو المرض دة مرض وبائي. فيروس زيكا مرتبط بفيروس الضنك وفيروس الحُمى الصَفراء وفيروس التهِاب الدماغ الياباني وفيروس غرب النيل، كمان حُمى زيكا شبه حُمى الضنك،, عشان بيتعالج في وقت الراحة ومفيش لحد دلوقتى علاج بيحمى من المرض ولا أدوية ولا لقاحات.